**नेस वाडिया** (जन्म 30 मई 1970) एक भारतीय उद्यमी और व्यवसायी हैं। वे वाडिया समूह की प्रमुख कंपनी और भारत के विख्यात कारोबारों में से एक, बॉम्बे डाइंग के उत्तराधिकारी हैं, जिसके वे संयुक्त प्रबंध निदेशक हैं। वाडिया अपनी पूर्व-प्रेमिका, अभिनेत्री प्रीति जिंटा के साथ, इंडियन प्रीमियर लीग क्रिकेट टीम किंग्स XI पंजाब के सह-मालिक हैं। उनके रिश्ते ने भारतीय मीडिया में उल्लेखनीय रूप से ध्यान आकर्षित किया है।

प्रारंभिक जीवन
--------------

वे पारसी वाडिया परिवार के नुस्ली वाडिया और मॉरीन वाडिया की संतान हैं। वे नेविल वाडिया और दीना वाडिया के पोते और पाकिस्तान के संस्थापक मुहम्मद अली जिन्ना के पड़नातिन हैं। नेस का एक छोटा भाई है जहांगीर वाडिया, जो गोएयर की अगुआई करते हैं।

लॉरेंस स्कूल, सनावर, भारत और fir Firमिलफ़ील्ड स्कूल इंग्लैंड में अपनी शिक्षा पूरी करने के बाद, नेस ने संयुक्त राज्य अमेरिका के टफ़्ट्स विश्वविद्यालय, बॉस्टन में अंतर्राष्ट्रीय संबंधों की पढ़ाई की।

कैरियर
------

शुरूआती तौर पर 1993 में वाडिया, बॉम्बे डाइंग में एक प्रबंध प्रशिक्षु की हैसियत से शामिल हुए। कंपनी बंबई स्टॉक एक्सचेंज में सूचीबद्ध है। अपनी प्रारंभिक अवधि में वे कंपनी के वस्त्र प्रभाग में विपणन और खुदरा वितरण से निकट से जुड़े थे और कपास कपड़ा निर्यात संवर्धन परिषद (TEXPROCIL) (इस परिषद के वे एक बार अध्यक्ष भी रहे), मिल मालिकों का संघ (MOA), एसोसिएट चेम्बर्स ऑफ़ कॉमर्स एंड इंडस्ट्री आदि विभिन्न संस्थाओं में सक्रिय थे।

1998 में उन्होंने वारविक विश्वविद्यालय से व्यवसाय प्रबंधन इंजीनियरिंग विज्ञान में "भारत में सफलता की ओर अग्रसर" शीर्षक युक्त, नेतृत्व, विश्वास और ज्ञान पर केंद्रित शोध-प्रबंध सहित, स्नातकोत्तर उपाधि पूरा करने के लिए अवकाश ग्रहण किया। 2001 में अपनी स्नातकोत्तर उपाधि प्राप्त करने के बाद, वे बॉम्बे डाइंग के उप प्रबंध निदेशक के रूप में लौटे और बाद में पदोन्नत होकर संयुक्त प्रबंध निदेशक बने। वे 1 अगस्त 2001 को अपने पद पर नियुक्त हुए।

1998, 1999 और 2000 में उनकी नियुक्ति प्रधान मंत्री के व्यापार और उद्योग परिषद में हुई और सितंबर 1998 में खाद्य और कृषि उद्योग प्रबंधन नीति के विशेष कार्य दल समूह के संयोजक के रूप में नियुक्त किए गए।

बॉम्बे डाइंग में अपने कार्य के अलावा, वाडिया, द बॉम्बे बर्मा ट्रेडिंग कॉर्पोरेशन लि॰, ब्रिटानिया इंडस्ट्रीज़ लि॰, वाडिया BSN लि॰ और नौरोसजी वाडिया एंड सन्स लि॰, के अध्यक्ष व प्रबंध निदेशक के रूप में भी काम करते हैं। वे घेरज़ी ईस्टर्न लिमिटेड, टाटा आयरन एंड स्टील कंपनी लिमिटेड, टाटा केमिकल्स लिमिटेड और अन्य कंपनियों के भी निदेशक हैं और मुंबई में नेहरू सेंटर की प्रबंध समिति के सदस्य भी हैं।

2008 में अपनी प्रेमिका, प्रीति जिंटा के साथ वाडिया ने मोहाली-अवस्थित इंडियन प्रीमियर लीग (IPL) के ट्वेंटी 20 क्रिकेट टीम का स्वामित्व अधिकार हासिल किया। समूह ने विशेषाधिकार पाने के लिए $76 मिलियन का भुगतान किया और टीम का नाम किंग्स XI पंजाब रखा गया।

निजी जीवन
---------

नेस वाडिया प्रीटी जिंटा के साथ 2007 दिग्गज दिवस पुरस्कारों में
वाडिया, फरवरी 2005 के बाद से 2009 तक, बॉलीवुड अभिनेत्री प्रीति जिंटा के साथ डेटिंग पर थे। उनका रिश्ता बहुधा मीडिया की दिलचस्पी का 
विषय बना हुआ था और अक्सर उनकी सगाई या अलगाव को लेकर अटकलबाजियां होती रहती थीं। IPL 2009 मैच के दौरान जब उनके दोस्त ने एक महिला के साथ छेड़-छाड़ की, तब भी नेस हाथापाई की वजह से ख़बरों में थे, जिस समय कथित तौर पर वे नशे की हालत में पाए गए।

2014 में उन पर प्रीत‍ि जिंटा ने छेड़छाड़ का केस दर्ज कराया था जिस में बॉम्बे हाईकोर्ट ने उन्हें 2018 में राहत दी थी |

2019 में नेस वाडिया को ड्रग्स रखने पर जापान में 2 साल की जेल सुनाई गयी थी | रिपोर्ट के मुताबिक नेस वाडिया के पास से जापान के होक्काइदो द्वीप स्थित न्यू चितोसे एयरपोर्ट पर 25 ग्राम ड्रग्स के साथ पकड़ा गया था |

सन्दर्भ
-------

1. 1 2  "Preity Zinta, Ness Wadia, Karan Paul, Mohit Burman" [प्रीति जिंटा, नेस वाडिया, करण पॉल, मोहित बर्मन] (अंग्रेज़ी में). द टाइम्स ऑफ़ इण्डिया. 2 अप्रैल 2008. मूल से 23 मई 2009 को पुरालेखित. अभिगमन तिथि 7 जनवरी 2010.
2. ↑  "Message from Board Of Directors\*, KXIP" [किंग्स इलेवन पंजाब के निदेशक मंडल की ओर से संदेश] (अंग्रेज़ी में). किंग्स इलेवन पंजाब. मूल से 3 मार्च 2016 को पुरालेखित. अभिगमन तिथि 25 जून 2014.
3. 1 2  विक्की लालवानी और कुणाल एम शाह (25 जनवरी 2008). "Ness & I are fine:Preity Zinta" [मैं और नेस ठीक हैं: प्रीति जिंटा] (अंग्रेज़ी में). द टाइम्स ऑफ़ इण्डिया. मूल से 12 जनवरी 2009 को पुरालेखित. अभिगमन तिथि 25 जून 2014.
4. ↑  "Ness Wadia: Photoshoot" [नेस वाडिया: फोटोशूट] (अंग्रेज़ी में). द टाइम्स ऑफ़ इण्डिया. मूल से 27 दिसंबर 2014 को पुरालेखित. अभिगमन तिथि 25 जून 2014.
5. ↑  "10 बातों में जानिए नेस वाडिया को". बीबीसी हिन्दी. 25 जून 2014. मूल से 28 जून 2014 को पुरालेखित. अभिगमन तिथि 25 जून 2014.
6. ↑
7. 1 2 3 4 5  "Bombay Dyeing & Manufacturing Co. Ltd. (BDYN:Bombay Stock Exchange)" (अंग्रेज़ी में). बिजनेस वीक. अभिगमन तिथि 25 जून 2014.
8. ↑  बॉलीवुड हंगामा न्यूज नेटवर्क (24 जनवरी 2008). "King Khan, Preity Zinta bag teams in IPL bidding" (अंग्रेज़ी में). इंडिया एफएम. मूल से 2 मार्च 2008 को पुरालेखित.
9. ↑  "The Kings XI, Punjab". Sify. मूल से 2 मार्च 2010 को पुरालेखित. अभिगमन तिथि 2009-05-09.
10. ↑  Shaikh, Jamal (फ़रवरी 3, 2005). "Preity woman's man". द टाइम्स ऑफ़ इण्डिया. मूल से 19 सितंबर 2010 को पुरालेखित. अभिगमन तिथि 2009-05-09. Italic or bold markup not allowed in: `|publisher=` (मदद)
11. ↑  K Jha, Subhash (April 11, 2007). "Preity all set to marry Ness Wadia". indiatimes. मूल से 29 मार्च 2010 को पुरालेखित. अभिगमन तिथि 2009-05-09.
12. ↑  "Ness in SA mess". द टाइम्स ऑफ़ इण्डिया. May 19, 2009. मूल से 13 फ़रवरी 2010 को पुरालेखित. अभिगमन तिथि 2009-10-13.
13. ↑  "Ness Waida beaten up in SA". hindustantimes. May 20, 2009. मूल से 26 दिसंबर 2009 को पुरालेखित. अभिगमन तिथि 2009-09-02.
14. ↑  "माफी के बाद प्रीति ने वापस लिया नेस वाडिया के खिलाफ छेड़छाड़ का केस". *आज तक* (hindi में). अभिगमन तिथि 2022-06-01.सीएस1 रखरखाव: नामालूम भाषा (link)
15. ↑  "कारोबारी नेस वाडिया को ड्रग्स रखने पर जापान में 2 साल की जेल". *आज तक* (hindi में). अभिगमन तिथि 2022-06-01.सीएस1 रखरखाव: नामालूम भाषा (link)